Fashion Tips: सावन का महीना है। एक के बाद एक कई सारे त्योहार आने वाले हैं। नागपंचमी, हरियाली तीज से लेकर रक्षाबंधन तक करीब हैं। इन त्योहारों में लोग पूजा पाठ करते हैं। घर को सजाते संवारते और खुद भी तैयार होकर धूमधाम से पर्व परिवार के साथ मिलकर मनाते हैं। सावन का पर्व तो महिलाओं के लिए खास माना जाता है। इस महीने में हरे रंग के कपड़े, चूड़ियां पहनकर महिलाएं और लड़कियां सजती संवरती हैं। वहीं हरियाली तीज और रक्षाबंधन में नए कपड़े और आभूषणों को पहनना पसंद करती हैं। अधिकतर लड़कियों ने तो रक्षाबंधन के लिए अपने आउटफिट की खरीदारी भी शुरू कर दी होगी। ऐसे में अगर आप हरियाली तीज या रक्षाबंधन के मौके पर खूबसूरत और सबसे अच्छी दिखने की ख्वाहिश रखती हैं, तो इस बार कपड़ों की खरीदारी से पहले अभिनेत्रियों के लेटेस्ट लुक से टिप्स ले सकती हैं। किस तरह के आउटफिट इस फेस्टिव सीजन में ट्रेंड कर रहे हैं, जानकर आप भी दिख सकती हैं स्टाइलिश और ट्रेंडी।
किराया आडवाणी की ऑर्गेंजा साड़ी
अगर आप त्यौहार पर साड़ी पहन रही हैं तो कियारा आडवाणी की तरह ये ऑर्गेंजा फैब्रिक की साड़ी का चयन कर सकती हैं। धानी रंग की इस साड़ी में सफेद धागों से एंब्रायडरी की गई है। साथ में फ्लोरल प्रिंट ब्लाउज को मैच किया गया है। उन्होंने गुलाबी रंग की चूड़ियों से खुद को स्टाइल दिया है और भारी भरकम झुमके कैरी किए हैं। रक्षाबंधन के लिए ये लुक एकदम परफेक्ट है। साड़ी का रंग भी सीजन और मौके के अनुरूप है। लेकिन अगर आप चाहें तो बेबी पिंक, पाउडर ब्लू साड़ी भी पहन सकती हैं। गर्मी में ये रंग आप पर सुंदर लगेंगे।
नीतू कपूर का स्टाइलिश कुर्ता सेट
अगर आप ट्रेडिशनल आउटफिट को मॉडर्न टच देना चाहती हैं तो अपने कुर्ता सेट के साथ एक्सपेरिमेंट कर सकती हैं। नीतू कपूर के इस कुर्ता सेट में उन्होंने शॉर्ट लेंथ कुर्ती पर धोती स्टाइल सलवार को पेयर किया है। पिंक कलर के इस कुर्ते पर मिरर वर्क से गले और आस्तीनों को सजाया गया है। साथ ही मैचिंग एम्ब्रायडरी दुपट्टा कैरी कैरी कर रखा है।
दीपिका का शरारा सेट
इन दिनों शरारा ट्रेंड में है। लॉन्ग कुर्ता के साथ आप शरारा पेयर कर सकती हैं। हालांकि शरारा में कुछ अलग लुक चाहती हैं तो कुर्ता और शरारा पैंट के कलर में बदलाव दे सकती हैं। दीपिका ने यहां पिंक कलर के लॉन्ग कुर्ते के साथ ऑफ व्हाइट शरारा को मैच किया है। ये लुक क्लासी और त्योहार के लिए बेस्ट लग रहा है।
जान्हवी का प्लाजो सेट
रक्षाबंधन में स्टाइलिश और ट्रेंडी दिखने के लिए प्लाजो पहन सकती हैं। जान्हवी कपूर का ये प्लाजो सेट मॉर्डन लुक देगा। नीले रंग के प्लाजो को-आर्ड सेट में जान्हवी बहुत खूबसूरत दिख रही हैं। एक्ट्रेस ने प्लाजो के साथ छोटा सा स्ट्रैपी ब्लाउज पहन रखा है। साथ ही इंडियन टच देने के लिए मैचिंग श्रग भी ऐड किया है। इसके पहले भी कई एक्ट्रेस प्लाजो के साथ क्राॅप टाॅप या स्ट्रैपी ब्लाउज को पेयर कर चुकीं हैं।